

2022.gada 28.aprīlī **Nr. 277**

 (prot. Nr.14, 39 .§)

**Par vienošanās „Vienošanās par atbalsta summas atmaksu un līguma**

**Nr. 4.3.1.0/17/A/060 īstenošanas izbeigšanu” noslēgšanu starp Centrālo finanšu un līgumu aģentūru, Daugavpils pilsētas pašvaldību un pašvaldības akciju sabiedrību „Daugavpils siltumtīkli”**

Pamatojoties uz likuma “Par pašvaldībām” 21.panta pirmās daļas 27.punktu, 41.panta pirmās daļas 4.punktu, 2005.gada 11.augusta Daugavpils pilsētas domes saistošo noteikumu Nr.5 „Daugavpils valstspilsētas pašvaldības nolikums” 62.punktu,

ņemot vērā, ka 2018.gada 6.jūnijā starp pašvaldības akciju sabiedrību „Daugavpils siltumtīkli” un Centrālo finanšu un līgumu aģentūru tika noslēgts līgums „Par Eiropas Savienības fonda projekta īstenošanu Nr.4.3.1.0/17/A/060 “Siltumcentrāles Nr.3 siltumavota pārbūve ar iekārtu uz atjaunojamiem energoresursiem uzstādīšanu”” (turpmāk – Līgums),

ievērojot Līguma vispārējo noteikumu 2.1.14. apakšpunktu un 12.4.apakšpunktu, kas paredz Finansējuma saņēmēja pienākumu pēc Sadarbības iestādes pieprasījuma atmaksāt Sadarbības iestādes norādītajā kontā nepamatoti apstiprināto Atbalsta summu vai tās daļu, Centrālās finanšu un līgumu aģentūras 2021.gada 12.marta vēstuli Nr.39-2-40/1882 “Par līguma Nr.4.3.1.0/17/A/060 maksājuma pieprasījumu Nr.1, neatbilstoši veikto izdevumu un avansa atmaksu”, Daugavpils pilsētas pašvaldības 2021.gada 15.novembra vēstuli Ekonomikas ministrijai, Finanšu ministrijai un Centrālai finanšu un līgumu aģentūrai Nr.1.2-8/1800 “Par projektu atlasi un finansējuma novirzīšanu”, 2021.gada 28.decembra Ekonomikas ministrijas vēstuli Nr.3.3-8/2021/9510N “Par viedokļa sniegšanu”, Ministru kabineta 2022.gada 22.marta sēdes protokollēmuma (prot. Nr.17, 34§) “Informatīvais ziņojums “Par Kohēzijas politikas Eiropas Savienības fondu investīciju aktualitātēm līdz 2022. gada 1. februārim (pusgada ziņojums)” 6.4.apakšpunktu un Centrālās finanšu un līgumu aģentūras 2022.gada 25.aprīļa vēstuli Nr.39-2-40/2824 „Par vienošanos par atbalsta summas atmaksu un līguma Nr. 4.3.1.0/17/A/060 īstenošanas izbeigšanu”,

atklāti balsojot: PAR – 9 (A.Elksniņš, A.Gržibovskis, L.Jankovska, V.Kononovs, N.Kožanova, M.Lavrenovs, V.Sporāne-Hudojana, M.Truskovskis, A.Vasiļjevs), PRET – 5 ( I.Aleksejevs, P.Dzalbe, J.Lāčplēsis, I.Prelatovs, I.Šķinčs) , ATTURAS – nav, **Daugavpils pilsētas dome nolemj:**

Noslēgt vienošanos „Vienošanās par atbalsta summas atmaksu un līguma Nr.4.3.1.0/17/A/060 īstenošanas izbeigšanu” ar Centrālo finanšu un līgumu aģentūru un pašvaldības akciju sabiedrību „Daugavpils siltumtīkli”.

Pielikumā: Vienošanās „Par atbalsta summas atmaksu un projekta īstenošanas izbeigšanu” projekts uz 2 lp.

Domes priekšsēdētājs *(personiskais paraksts)* A.Elksniņš